open-index/open-wikipedia-markdown huggingface dataset:
दाल

भारत देश में कई प्रकार की **दालें** प्रयोग की जाती हैं। दालें अनाज में आती हैं। इन्हें उगाने वाली उपज को दलहन कहा जाता है। हमारे भोजन में दालें सबसे महत्त्वपूर्ण भाग होती हैं। दुर्भाग्यवश आधुनिकता की स्पर्धा में पोषणहीन आहार (फास्ट फूड) के प्रचलन से हमारे भोजन में दालों का प्रयोग घटता जा रहा है, जिस का दुष्प्रभाव लोगों, विशेषकर बच्चों एवं युवा वर्ग के स्वास्थ्य पर पड़ता है। दालों की सर्व प्रमुख विशेषता यह होती है कि आँच पर पकने के उपरांत भी उन के पौष्टिक तत्व सुरक्षित रहते हैं। इन में पोषक तत्त्वों जैसे कि प्रोटीन और विटामिन बहुतायत में पाए जाते हैं। इन में से कुछ प्रमुख दालें हैं : 

* अरहर दाल
* मूंग दाल
** मूंग साबुत
** मूंग छिलका
** मूंग धुली
* उड़द दाल
** उड़द साबुत
** उड़द छिलका
** उड़द धुली
** हरी उड़द
* चना दाल
* मसूर दाल
** मसूर साबुत
** मसूर धुली या मलका मसूर
* चने
** काले चने
** काबुली चने या छोले
* राजमां
** राजमां लाल
** राजमां चितरा
** राजमां जम्मू
* मोठ दाल
* लोभिया दाल
; अन्य
खेसरी, गौर, लोबिया, कुल्थी, मटर, सोयाबीन

## दाल मिल
मानव आहार में दालें आवश्यक पोषक तत्त्वों की आवश्यकता पूर्ति का प्रमुख स्रोत हैं। मानव शरीर के लिए लगभग ३ प्रतिशत प्रोटीन की पूर्ति दालों द्वारा की जाती है। भोजन में प्रयोग की जाने वाली दालें मुख्यत: छिलका रहित दो टुकड़ों वाली होती हैं। अत: दलहनों से दाल बनाने के लिए उन के ऊपर का छिलका उतारना सर्वप्रथम तथा प्रमुख क्रिया है। इस के लिए दानों को उपचारित किया जाता है और तत्पश्चात् ही उन का संसाधन किया जाता है। पुरानी पद्वति द्वारा दाल बनाने में लगभग १ से १५ प्रतिशत तक दाल की हानि संसाधन क्रिया में होती है। अत: दालों की उपलब्धि बढ़ाने के लिए उन्नत उत्पादन तकनीक के साथ ही साथ संसाधन की भी उन्नत तकनीक एवं उपकरणों का उपयोग किया जाना चाहिए। इसी दिशा में केन्द्रीय कृषि अभियांत्रिकी संस्थान, भोपाल तथा अन्य संस्थानों में शोध किये गये हैं।

## सन्दर्भ

## बाहरी कड़ियाँ
* Indian Pulses Through the Millennia - Asian Agri-History Foundation, Secunderabad
* वेब दुनिया पर

श्रेणी:भारतीय खाना
श्रेणी:दाल
श्रेणी:मुहाजिर खाना
चितकारा विश्वविद्यालय

**चितकारा विश्वविद्यालय** राजपुरा, पंजाब, भारत में स्थित एक निजी विश्वविद्यालय है। यह इंजीनियरिंग, प्रबंधन, फार्मेसी, स्वास्थ्य विज्ञान, नर्सिंग, आतिथ्य, कला और डिजाइन और शिक्षा के क्षेत्र में स्नातक कार्यक्रम, स्नातकोत्तर कार्यक्रम और डॉक्टरेट कार्यक्रम प्रदान करता है। इसकी स्थापना और प्रबंधन चितकारा एजुकेशनल ट्रस्ट द्वारा किया जाता है।

## इतिहास
चितकारा विश्वविद्यालय, पंजाब ने 2002 में स्थापित **चितकारा इंस्टीट्यूट ऑफ इंजीनियरिंग एंड टेक्नोलॉजी** के रूप में अपना रास्ता शुरू किया और पंजाब तकनीकी विश्वविद्यालय से संबद्ध था। विश्वविद्यालय की स्थापना 2010 में चितकारा विश्वविद्यालय अधिनियम, 2008 के 2009 में पारित होने के साथ विश्वविद्यालय का दर्जा दिए जाने के बाद की गई थी।

चितकारा यूनिवर्सिटी का 50 एकड़ का मुख्य परिसर चंडीगढ़-पटियाला राष्ट्रीय राजमार्ग (NH-64) के साथ पंजाब के राजपुरा के जंसला गांव में स्थित है, जो चंडीगढ़ से 33.1 किमी दूर है।

## शैक्षणिक

### जुड़ाव
चितकारा विश्वविद्यालय को विश्वविद्यालय अनुदान आयोग (यूजीसी) द्वारा मान्यता प्राप्त है। प्रासंगिक कार्यक्रमों को वास्तुकला परिषद (सीओए), भारतीय फार्मेसी परिषद (पीसीआई), राष्ट्रीय शिक्षक शिक्षा परिषद (एनसीटीई), भारतीय नर्सिंग परिषद (आईएनसी) और राष्ट्रीय द्वारा अनुमोदित किया जाता है। काउंसिल फॉर होटल मैनेजमेंट एंड कैटरिंग टेक्नोलॉजी (एनसीएचएमसीटी)।

### रैंकिंग
चितकारा यूनिवर्सिटी को 2023 में नेशनल इंस्टीट्यूशनल रैंकिंग फ्रेमवर्क (एनआईआरएफ) द्वारा भारत में विश्वविद्यालयों के बीच 151-200 बैंड में स्थान दिया गया था, फार्मेसी रैंकिंग में 16 , आर्किटेक्चर रैंकिंग में 30 वें स्थान पर, प्रबंधन में 64 रैंकिंग और इंजीनियरिंग रैंकिंग में 92।

अंतरराष्ट्रीय स्तर पर, विश्वविद्यालय को 2023 में क्यूएस वर्ल्ड यूनिवर्सिटी रैंकिंग (एशिया) द्वारा एशिया में विश्वविद्यालयों के बीच 551-600 बैंड में स्थान दिया गया था।

## स्कूल और संस्थान
विश्वविद्यालय में शामिल हैं:

* चितकारा बिजनेस स्कूल
* चितकारा कॉलेज ऑफ सेल्स एंड मार्केटिंग
* चितकारा यूनिवर्सिटी इंस्टीट्यूट ऑफ इंजीनियरिंग एंड टेक्नोलॉजी
* चितकारा यूनिवर्सिटी स्कूल ऑफ मैरीटाइम स्टडीज
* एप्लाइड इंजीनियरिंग के चितकारा कॉलेज
* चितकारा स्कूल ऑफ प्लानिंग एंड आर्किटेक्चर
* चितकारा डिजाइन स्कूल
* चितकारा स्कूल ऑफ मास कम्युनिकेशन
* चितकारा कॉलेज ऑफ हॉस्पिटैलिटी मैनेजमेंट
* चितकारा कॉलेज ऑफ फार्मेसी
* चितकारा स्कूल ऑफ हेल्थ साइंसेज
* चितकारा लॉ स्कूल
* चितकारा कॉलेज ऑफ एजुकेशन

* चितकारा वैश्विक शिक्षा केंद्र

## छात्र जीवन
चितकारा विश्वविद्यालय ने एसोसिएशन इंटरनेशनेल डेस एट्यूडिएंट्स एन साइंसेज इकोनॉमिक्स एट कमर्शियल (एआईईएसईसी), इंस्टीट्यूट ऑफ इलेक्ट्रिकल इंजीनियर्स (आईईईई), एसोसिएशन फॉर कंप्यूटिंग मशीनरी (एसीएम), इलेक्ट्रॉनिक्स और दूरसंचार इंजीनियरों के संस्थान के अध्यायों की मेजबानी की (आईईटीई), इंस्टीट्यूशन ऑफ इंजीनियर्स (इंडिया) (आईईआई), सोसाइटी ऑफ ऑटोमोटिव इंजीनियर्स इंडिया (एसएई इंडिया) और कंप्यूटर सोसाइटी ऑफ इंडिया (सीएसआई)।

## यह सभी देखें

* चितकारा यूनिवर्सिटी, हिमाचल प्रदेश

## संदर्भ
श्रेणी:हिमाचल प्रदेश के विश्वविद्यालय
श्रेणी:निजी विश्वविद्यालय
कपालभाति (हठयोग)

**कपालभाति** योग में षट्कर्म (हठ योग) की एक विधि (क्रिया) है। संस्कृत में **कपाल** का अर्थ होता है माथा या ललाट और भाति का अर्थ है तेज। इस प्राणायाम का नियमित अभ्यास करने से मुख पर आंतरिक प्रभा (चमक) से उत्पन्न तेज रहता है। कपाल भाति बहुत ऊर्जावान उच्च उदर श्वास व्यायाम है।

कपाल अर्थात मस्तिष्क और भाति यानी स्वच्छता। अर्थात 'कपाल भाति' वह प्राणायाम है जिससे मस्तिष्क स्वच्छ होता है और इस स्थिति में मस्तिष्क की कार्यप्रणाली सुचारु रूप से संचालित होती है। वैसे इस प्राणायाम के अन्य लाभ भी है। लीवर किडनी गैस आदि के लिए बहुत लाभ कारी है Ido it on an empty stomach only.

## विधि
कपाल भाति प्राणायाम करने के लिए रीढ़ को सीधा रखते हुए किसी भी ध्यानात्मक आसन, सुखासन या फिर कुर्सी पर बैठें। इसके बाद तेजी से नाक के दोनों छिद्रों से साँस को यथासंभव बाहर फेंकें। साथ ही पेट को भी यथासंभव अंदर की ओर संकुचित करें। तत्पश्चात तुरन्त नाक के दोनों छिद्रों से साँस को अंदर खीचतें हैं और पेट को यथासम्भव बाहर आने देते है। इस क्रिया को शक्ति व आवश्यकतानुसार 50 बार से धीरे-धीरे बढ़ाते हुए 500 बार तक कर सकते हैे, किन्तु एक क्रम में 50 बार से अधिक न करें। क्रम धीरे-धीरे बढ़ाएं।

कम से कम ५ मिनट एवं अधिकतम ३० मिनट।

## लाभ
इस प्राणायाम के नियमित अभ्यास से शरीर की अनावश्यक चर्बी घटती है। हाजमा ठीक रहता है। भविष्य में कफ से संबंधित रोग व साँस के रोग नहीं होते। प्राय: दिन भर सक्रियता बनी रहती है। रात को नींद भी अच्छी आती है। अस्थमा(दमा) का रोग जड़ से नष्ट होते हैं I 

## सावधानियाँ

* हृदय रोगों, हाई ब्लड प्रेशर और पेट में गैस आदि शिकायतों में यह प्राणायाम धीरे धीरे करना चाहिये (60 बार एक मिनट में ) है।
* धूल-धुआं-दुर्गन्ध, बन्द व गर्म वातावरण में यह प्राणायाम न करें।
* मासिक चक्र के समय और गर्भावस्था के दौरान इसे न करें।
* बुखार, दस्त, अत्यधिक कमजोरी की स्थिति में इसे न करें।
* कब्ज़ की स्थिति में यह प्राणायाम न करें। गुनगुने पानी में नींबू डालकर पेट साफ करें और फिर इसके बाद ही इसे करें।
* बाहर की ओर निकले हुए पेट को शीघ्र घटाने के चक्कर में अनेक लोग दिन में कई बार इस प्राणायाम को करते हैं, जो हानिप्रद है।
* खाना खाने के बाद 4घंटे तक कपाल भाति प्राणायाम न करें।

श्रेणी:योग
श्रेणी:प्राणायाम
भस्त्रिका प्राणायाम

**मोटापा दूर करना है तो भस्त्रिका प्राणायाम करें** 

भस्त्रिका प्राणायाम

भस्त्रिका का मतलब है धौंकनी। इस प्राणायाम में सांस की गति धौंकनी की तरह हो जाती है। यानी श्वास की प्रक्रिया को जल्दी-जल्दी करना ही भस्त्रिका प्राणायाम कहलाता है।

विधि: पद्मासन या फिर सुखासन में बैठ जाएं। कमर, गर्दन, पीठ एवं रीढ़ की हड्डी को सीधा रखते हुए शरीर को बिल्कुल स्थिर रखें। इसके बाद बिना शरीर को हिलाए दोनों नासिका छिद्र से आवाज करते हुए श्वास भरें। फिर आवाज करते हुए ही श्वास को बाहर छोड़ें। अब तेज गति से आवाज लेते हुए सांस भरें और बाहर निकालें। यही क्रिया भस्त्रिका प्राणायाम कहलाती है। हमारे दोनों हाथ घुटने पर ज्ञान मुद्रा में रहेंगे और आंखें बंद रहेंगी। ध्यान रहे, श्वास लेते और छोड़ते वक्त हमारी लय ना टूटे।

लाभ व प्रभाव: इस प्राणायाम के अभ्यास से मोटापा दूर होता है। शरीर को प्राणवायु अधिक मात्र में मिलती है और कार्बन-डाई-ऑक्साइड शरीर से बाहर निकलती है। इस प्राणायाम से रक्त की सफाई होती है। शरीर के सभी अंगों तक रक्त का संचार भली-भांति होता है। जठराग्नि तेज हो जाती है। दमा, टीवी और सांसों के रोग दूर हो जाते हैं। फेफड़े को बल मिलता है, स्नायुमंडल सबल होता है। वात, पित्त और कफ के दोष दूर होते है। इससे पाचन संस्थान, लीवर और किडनी की मसाज होती है।

सावधानियां: उच्च रक्तचाप, हृदय रोगी, हर्निया, अल्सर, मिर्गी स्ट्रोक वाले और गर्भवती महिलाएं इसका अभ्यास ना करें।

विशेष: अभ्यास से पहले 2 गिलास जल अवश्य लें। शुरू-शुरू में आराम लेकर अभ्यास करें। ज्यादा लाभ उठाना हो तो इसे योग गुरु के सान्निध्य में ही करें।

श्रेणी:प्राणायाम
विमान सेवा

एक **विमान सेवा**, (*हवाई कम्पनी*) या **एयरलाइन**, वह कम्पनी होती है जो आमतौर पर एक अधिकृत प्रचालन प्रमाणपत्र या अनुज्ञापत्र (लाइसेंस) के द्वारा यात्रियों और माल ढुलाई के लिए हवाई परिवहन सेवाएं प्रदान करती है। विमान सेवा इन सेवाओं की आपूर्ति करने के लिए विमानो को खरीदती है या फिर पट्टे पर लेती है या पारस्परिक लाभ के लिए अन्य विमान सेवाओं के साथ भागीदारी या गठबंधन करती है।

विमान सेवायें या एयरलाइंस कई प्रकार की होती हैं, कुछ के पास सिर्फ एक विमान होता है जिसके माध्यम से वो डाक सेवायें देती है या माल ढुलाई करती है, तो कुछ अंतरराष्ट्रीय विमान सेवायें होती हैं जो अपने प्रचालन सैकड़ों हवाई जहाजो के माध्यम से करती हैं। विमानन सेवाओं के प्रकार के अनुसार इन्हें अंतरमहाद्वीपीय, अंत:महाद्वीपीय, अंतरराष्ट्रीय या घरेलू के रूप मे वर्गीकृत किया जा सकता है और अनुसूचित सेवाओं या चार्टर के रूप में संचालित किया जा सकता है।

श्रेणी:विमानन
श्रेणी:विमान सेवा
टाटा एअरलाइन्स

right|thumb|टाटा एअर सर्विसेस्।**टाटा एयरलाइंस**, को १५ अक्टूबर १९३२ को जेआरडी टाटा ने टाटा संस लिमिटेड (अब टाटा समूह) की एक डिवीजन **टाटा संस** के रूप में स्थापित किया था। यह बंबई-कराची और दक्षिण मद्रास के मार्ग पर एक डाक सेवा के रूप में शुरू किया गया था।

१९३८ में इसका नाम बदल कर **टाटा एयर सर्विसेज** कर दिया गया और बाद में उसी वर्ष इसका एक नया नाम **टाटा एयरलाइन्स** रख दिया गया। इस समय तक इसकी सेवा दिल्ली और कोलंबो मे भी शुरु हो चुकी थी।

## द्वितीय विश्व युद्ध के बाद

द्वितीय विश्व युद्ध के खत्म होने के बाद कोलकाता भी विमान सेवा के नेटवर्क से जुड़ गया और टाटा एयरलाइंस ने २९ जुलाई १९४६ को एक पब्लिक लिमिटेड कंपनी के रूप मे अपनी नियमित व्यावसायिक सेवा, भारत में एक नये नाम एअर इंडिया के साथ शुरु कीं।

## स्वामित्व परिवर्तन

मार्च १९४८ में, भारत की स्वतंत्रता, के बाद विमान सेवा का ४९% भारत सरकार द्वारा अधिग्रहीत किया गया जिसमे अतिरिक्त २% की खरीद करने का विकल्प शामिल था। बदले में, एयरलाइन को भारत की ध्वज वाहक विमान सेवा बना दी गयी साथ ही उसे **एअर इंडिया इंटरनेशनल** के नाम से अंतरराष्ट्रीय सेवाएं प्रदान करने की अनुमति भी दे दी गयी।

## राष्ट्रीयकरण

१९५३ में एअर इंडिया और इंडियन नेशनल एयरवेज सहित भारत के सभी एयरलाइनों का राष्ट्रीयकरण कर इंडियन एयरलाइंस निगम बनाया गया।

## चित्र दीर्घा
## सन्दर्भ

श्रेणी:विमान सेवायें
उड़द दाल

**उरद** या **उड़द** एक दलहन होता है। उरद को संस्कृत में 'माष' या 'बलाढ्य'; बँगला' में माष या कलाई; गुजराती में अड़द; मराठी में उड़ीद; पंजाबी में माँह, अंग्रेज़ी, स्पेनिश और इटालियन में विगना मुंगों; जर्मन में उर्डबोहने; फ्रेंच में हरीकोट उर्ड; पोलिश में फासोला मुंगों; पुर्तगाली में फेजों-द-इण्डिया तथा लैटिन में 'फ़ेसिओलस रेडिएटस', कहते हैं।

इसका द्विदल पौधा लगभग एक हाथ ऊँचा है और भारतवर्ष में सर्वत्र ज्वार, बाजरा और रुई के खेतों में तथा अकेला भी बोया जाता है। इससे मिलनेवाली दाल भोजन और औषधि, दोनों रूपों में उपयोगी है। बीज की दो जातियाँ होती हैं : 

(1) काली और बड़ी, जो वर्षा के आरंभ में बोई जाती है और 

(2) हरी और छोटी, जिसकी बोआई दो महीने पश्चात्‌ होती है।

इसकी हरी फलियों की भाजी तथा बीजों से दाल, पापड़ा, बड़े इत्यादि भोज्य पदार्थ बनाए जाते हैं। आयुर्वेद के मतानुसार इसकी दाल स्निग्ध, पौष्टिक, बलकारक, शुक्र, दुग्ध, मांस और मेदवर्धक; वात, श्वास और बवासीर के रोगों में हितकर तथा शौच को साफ करनेवाली है।

रासायनिक विश्लेषणों से इसमें स्टार्च 56 प्रतिशत, अल्बुमिनाएड्स 23 प्रतिशत, तेल सवा दो प्रतिशत और फास्फोरस ऐसिड सहित राख साढ़े चार प्रतिशत पाई गई है।

इसकी तासीर ठंडी होती है, अतः इसका सेवन करते समय शुद्ध घी में हींग का बघार लगा लेना चाहिए। इसमें भी कार्बोहाइड्रेट, विटामिन्स, केल्शियम व प्रोटीन पर्याप्त मात्रा में पाए जाते हैं। बवासीर, गठिया, दमा एवं लकवा के रोगियों को इसका सेवन कम करना चाहिए।

## प्रकार
यह तीन प्रकार से प्रयोग में आती है:
* उड़द साबुत
* उड़द छिलका
* उड़द धुली
right|thumb|195px|उड़द धुली
right|thumb|300px|उड़द की पत्तियाँ तथा पुष्प

## सन्दर्भ
* 

## बाहरी सूत्र
* Vigna mungo (L.) Hepper

श्रेणी:दाल
श्रेणी:दलहन
श्रेणी:अनाज
मूंग धुली

|-
|
|-
|
|}
**मूँग** साबुत हो या धुली, पोषक तत्वों से भरपूर होती है। अंकुरित होने के बाद तो इसमें पाए जाने वाले पोषक तत्वों केल्शियम, आयरन, प्रोटीन, कार्बोहाइड्रेट और विटामिन्स की मात्रा दोगुनी हो जाती है। मूँग शक्तिवर्द्धक होती है। ज्वर और कब्ज के रोगियों के लिए इसका सेवन करना लाभदायक होता है। 

साधारण मूंग साबुत का छिलका दलने पर उतर जाता है। तब यह मूंग धुली कहलाती है।

200px|thumb|left|तीनों मूंग दालें

## स्रोत
* 
* 

श्रेणी:Vigna
श्रेणी:Edible legumes
श्रेणी:Edible thickening agents
श्रेणी:Underutilized crops
श्रेणी:Chinese cuisine
श्रेणी:Filipino cuisine
श्रेणी:Vietnamese cuisine
श्रेणी:Malaysian cuisine
श्रेणी:Korean cuisine
श्रेणी:Chinese ingredients
श्रम का विभाजन

जब किसी बड़े कार्य को छोटे-छोटे तर्कसंगत टुकड़ों में बाँटककर हर भाग को करने के लिये अलग-अलग लोग निर्धारित किये जाते हैं तो इसे papa **श्विभाजन** (Division of labour) या विशिष्टीकरण (salization) कहते हैं। श्रम विभाजन बड़े कार्य को दक्षता पूर्वक करने में सहायक होता है। ऐतिहासिक रूप से श्रम-विभाजन व्यापार की वृद्धि, सम्पूर्ण आउटपुट की वृद्धि, पूंजीवाद का उदय तथा औद्योगीकरण की जटिलता में वृद्धि से जुड़ा रहा है। परिष्कृत होकर धीरे-धीरे श्रम-विभाजन वैज्ञानिक प्रबन्धन के स्तर तक जा पहुँचा। मोटे तौर पर यह कार्यकारी-समाज है जिसके अलग-अलग भाग भिन्न-भिन्न काम करते हैं। जैसे- कुछ लोग कृषि करते हैं और कुछ लोग हलवाई करते हैं। भारत की वर्णाश्रम व्यवस्था मूलत: श्रम-विभाजन का ही रूप है।

## श्रम विभाजन के लाभ
श्रम विभाजन से उत्पादकता में वृद्धि होती है; चाहे वह सूई का निर्माण हो, न्यायिक कार्य हो या स्वास्थ्य-सेवा या कुछ और हो। उत्पादकता में यह वृद्धि विविध प्रकार से आती है-

# श्रमिकों को उनके लिये निर्धारित कार्यांश पर अपना ध्यान केन्द्रित करने की आजादी मिल जाती है। श्रमिक को वही काम करना होता है जिस काम को करने में वह सबसे अच्छा होता है।
# काम को सीखने में कम समय लगता है।
# एक ही काम बार-बार करने से उस काम को जल्दी करने के तरीके निकल आते हैं। 
# श्रमिक कम समय में अपना काम सीख जाता है अत: जल्दी उत्पादन में लगाया जा सकता है।
# एक काम के बाद दूसरे काम में जाने में होने वाली समय की बर्बादी कम हो जाती है।
# उत्पादन की गुणवत्ता में वृद्धि होती है क्योंकि कार्यका प्रत्येक भाग अत्यन्त कुशल श्रमिकों द्वारा सम्पन्न किया गया होता है।

## श्रम विभाजन से हानियाँ
# ऐसा सम्भव है कि श्रमिक अपने आप को कटा-कटा महसूस करे और अन्तिम परिणाम के लिये अपने को उत्तरदायी न माने।
# श्रमिकों में मोटिवेशन की कमी आ सकती है।
# प्रक्रम आरम्भ करने के लिये आवश्यक धन अधिक लगेगा।
# प्रक्रम में लचीलापन की कमी रहती है। श्रमिकों का ज्ञान सीमित होता है इसलिये उनको काम मिलने में कठिनाई आने की सम्भावना है।
# एक ही काम बार-बार करने से अनेक रोग पैदा होते हैं। (Repetitive motion disorder)

## इन्हें भी देखें
*कार्य विभाजन (division of work)
*संगठन
*विशिष्टीकरण

## बाहरी कड़ियाँ
* Summary of Smith's example of pin-making

श्रेणी:प्रबन्धन
श्रेणी:अर्थशास्त्र
छोले

* काबुली चने: कच्चे छोले
* उत्तर भारतीय व्यंजन
** चना मसाला: 
** पिंडी छोले
मोठ दाल

**मोठ** एक प्रकार का दलहन होता है। इससे दाल मिलती है। यह केल्शियम, फॉस्फोरस, कार्बोहाइड्रेट व विटामिनों से युक्त तथा कृमि नाशक व ज्वर नाशक होती है। 

## परिचय
मोठ, मूँग की तरह का एक प्रकार का मोटा अन्न है जो वनमूँग भी कहा जाता है। यह प्रायः सारे भारत में होता है। इसकी बोआई ग्रीष्म ऋतु के अंत या वर्षा के आरंभ में और कटाई खरीफ की फसल के साथ जाड़े के आरंभ में होती है। यह बहुत ही साधारण कोटि की भूमि में भी बहुत अच्छी तरह होता है और प्रायः बाजरे के साथ बोया जाता है। अधिक वर्षा से यह खराब हो जाता है। इसकी फलियों में जो दाने निकलते हैं, उनकी दाल बनती है। यह दाल साधारण दालों की भाँति खाई जाती है और मंदाग्नि अथवा ज्वर में पथ्य की भाँति भी दी जाती है। वैद्यक में इसे गरम, कसैली, मधुर, शीतल, मलरोधक, पथ्य, रुचिकारी, हलकी, बादी, कृमिजनक, तथा रक्तपित्त, कफ, वाव, गुदकील, वायुगोले, ज्वर, दाह और क्षयरोग की नाशक माना है। इसकी जड़ मादक और विषैली होती है।

श्रेणी:दाल
श्रेणी:दलहन
श्रेणी:अनाज
काठियाबाद

**काठियाबाद** गुजरात का एक गाँव है।

काठियाबाद
देवसिद्ध मंदिर

बाबा बालक नाथ का यह गुफा मंदिर पूरे वर्ष श्रद्धालुओं से भरा रहता है। बिलासपुर की सीमा पर स्थित इस मंदिर में चारों ओर के सड़क मार्ग से सरलता से पहुँचा जा सकता है। नवरात्रों के अवसर पर बाबा का आशीर्वाद लेने के लिए यहाँ लोग बड़ी संख्या में पहुँचते हैं। इस अवसर पर सरकार लोगों के ठहरने की उचित टेंट कालोनी की व्यस्था करती है और उसमें पानी, शौच आदि बहुत सी सुविधाएँ उपलब्ध कराईं जाती हैं।

इनके पूजनीय स्थल को “दयोटसिद्ध” के नाम से जाना जाता है, यह मंदिर हिमाचल प्रदेश के हमीरपुर जिले के छकमोह गाँव की पहाडी के उच्च शिखर में स्थित है। मंदिर में पहाडी के बीच एक प्राकॄतिक गुफा है, ऐसी मान्यता है, कि यही स्थान बाबाजी का आवास स्थान था। मंदिर में बाबाजी की एक मूर्ति स्थित है, भक्तगण बाबाजी की वेदी में **रोट** चढाते हैं, “ रोट ” को आटे और चीनी/गुड़ को घी में मिलाकर बनाया जाता है। यहाँ पर बाबाजी को बकरा भी चढ़ाया जाता है, जो कि उनके प्रेम का प्रतीक है, यहाँ पर बकरे की बलि नहीं चढाई जाती बल्कि उनका पालन पोषण करा जाता है। बाबाजी की गुफा में महिलाओं के प्रवेश पर प्रतिबन्ध है, लेकिन उनके दर्शन के लिए गुफा के बिलकुल सामने एक ऊँचा चबूतरा बनाया गया है, जहाँ से महिलाएँ उनके दूर से दर्शन कर सकती हैं। मंदिर से लगभग छहः कि॰मी॰ आगे एक स्थान “शाहतलाई” स्थित है, ऐसी मान्यता है, कि इसी जगह बाबाजी “ध्यानयोग” किया करते थे।

## इन्हें भी देखें
* बाबा बालकनाथ

श्रेणी:हिमाचल प्रदेश के हिन्दू मंदिर
श्रेणी:हमीरपुर, हिमाचल प्रदेश
श्रेणी:हिन्दू तीर्थ स्थल
लोभिया

**लोभिया** एक फली होती है। इसका बीज एक दलहन होता है। इसे अंग्रेज़ी मॆं (**black-eyed pea**) "眉豆" (), (अरबी: لوبيا), **feijão-frade** (पुर्तगाली), **börülce** (तुर्की), **चवळी** (मराठी),**थट्टा पायिर**, "बरबटि‌" ([बांग्ला भाषा ]),(तमिल), **अलासांडी** (कन्नड़), **wakee** (Hausa), **mavromatika** ("blackeyeds," in Greek), **louvi** (Cyprus), and **đậu trắng** (Vietnamese), कहते हैं।
thumb|left|Cowpea beans|244px|right|लोभिया की फलियां

## सन्दर्भ

## बाहरी कड़ियाँ
* ITIS 27018
* http://www.ars-grin.gov2/cgi-bin/npgs/html/taxon.pl?300675 USDA, ARS, National Genetic Resources Program. Germplasm Resources Information Network - (GRIN) Online Database . National Germplasm Resources Laboratory, Beltsville, Maryland. (16 जुलाई 2005)
* https://web.archive.org/web/20090308021231/http://www.plantnames.unimelb.edu.au/Sorting/Vigna.html#unguiculata-unguiculata Porcher Michel H. et al. 1995 - 2020, Sorting Vigna Names. Multilingual Multiscript Plant Name Database (M.M.P.N.D) - A Work in Progress. School of Agriculture and Food Systems. Faculty of Land & Food Resources. The University of Melbourne. Australia. (2005).
* Alternative Field Crops Manual: Cowpea
* Portuguese Manufacter of canned beans: quatro folhas

श्रेणी:दाल
श्रेणी:अनाज
श्रेणी:सब्ज़ी
श्रेणी:फलियाँ
औद्योगीकरण

thumb|200px|सन् १८६० के आस-पास जर्मनी के एक औद्योगिक कारखाने का दृष्य
right|thumb|300px|औद्योगीकरण का प्रभाव 19वीं शताब्दी में आय के बढ़ते स्तरों में देखा जा सकता है। इसमें 1750 और 1900 के बीच  यूरोप, संयुक्त राज्य अमेरिका, कनाडा, जापान आदि तथाकथित प्रम विश्व राष्ट्रों और तीसरी दुनिया के देशों (पूर्वी यूरोप, दक्षिणी एशिया, अफ्रीका, लैटिन अमेरिका) के प्रति व्यक्ति सकल राष्ट्रीय उत्पाद का अन्तर देखा जा सकता है।
**औद्योगीकरण** एक सामाजिक तथा आर्थिक प्रक्रिया का नाम है। इसमें मानव-समूह की सामाजिक-आर्थिक स्थिति बदल जाती है जिसमें उद्योग-धन्धों का बोलबाला होता है। वस्तुत: यह आधुनीकीकरण का एक अंग है। बड़े-पैमाने की उर्जा-खपत, बड़े पैमाने पर उत्पादन, धातुकर्म की अधिकता आदि औद्योगीकरण के लक्षण हैं। एक प्रकार से यह निर्माण कार्यों को बढ़ावा देने के हिसाब से अर्थप्रणाली का बड़े पैमाने पर संगठन है।

औद्योगीकरण https://web.archive.org/web/20190902055906/https://www.kailasheducation.com/2019/09/audyogikaran-ka-arth-samajik-or-arthik-prabhav.html  तथा नगरीकरण एक ही सिक्के के दो पहलू हैं। ये दोनों ही एक दूसरे सें सम्बन्धित प्रक्रियाएं करते हैं। जहां नगरों के विकास में  औद्योगीकरण एक महत्वपूर्ण साधन हैं वहीं नगरों में औद्योगीकरण के प्रसार हेतु अनुकूल परिस्थियां पायी जाती है।

## सांख्यिकी
नीचे तीन विभिन्न क्षेत्रों के देशों की सकल घरेलू उत्पाद दिये गये हैं-

### अफ्रीका
अफ्रीका के कृषि-प्रधान देशों में तृतीयक क्षेत्र का योगदान द्वितीयक क्षेत्र से अधिक होता है, जैस कि नीचे की तालिका से स्पष्ट है।

### दक्षिण अमेरिका
दक्षिण अमेरिका में औद्योगीकरण काफी सीमा तक पूरा हो चुका है:

### एशिया
एशिया एक बहुत ही अलग चित्र दिखाता है:

## में इन्हें भी देखें
* औद्योगिक क्रांति
* विऔद्योगीकरण
* शहरीकरण (Urbanization)
* कार्य का विभाजन (Division of labour)

## पठनीय सामग्री
* Hobsbawm, Eric (1962): *The Age of Revolution.* Abacus.
* Pomeranz, Ken (2001)*The Great Divergence: China, Europe and the Making of the Modern World Economy* (Princeton Economic History of the Western World) by (Princeton University Press; New Ed edition, 2001)
* Hewitt, T., Johnson, H. and Wield, D. (Eds) (1992) *Industrialization and Development*, Oxford University Press: Oxford.
* Kiely, R (1998) *Industrialization and Development: A comparative analysis*, UCL Press:London.™

श्रेणी:अर्थशास्त्र
श्रेणी:उद्योग
ऑस्पेन्स्की

**प्योत्र दिमाइनोविच ऑस्पेन्स्की** या **पी॰डी॰ऑस्पेन्स्की** (४ मार्च १८७८ - २ अक्टूबर १९४७) एक रूसी गणितज्ञ एवं लेखक थे। ये मशहूर रहस्यवादी गुर्जिएफ़ के शिष्य थे। इनका जन्म  को मॉस्को में हुआ और मां एक चित्रकार तथा पिता रेलवे मे उच्चाधिकारी थे।

उनकी पहली पुस्तक *फोर्थ डायमेंशन*' १९०९ में तथा *टर्शियम ऑर्गेनम* १९१२ में रूसी भाषा में प्रकाशित हुई। १९१४ में रूसी में प्रकाशित उनके लेखों के संग्रह 'ए न्यू मॉडल ऑफ़ दि यूनिवर्स' ने रहस्यवाद में उनकी रुचि की ओर संकेत किया। 

श्रेणी:रूस के लोग
श्रेणी:1878 में जन्मे लोग
श्रेणी:१९४७ में निधन
श्रेणी:रूसी साहित्यकार
सामग्री प्रबन्धन प्रणाली

**सामग्री प्रबन्धन प्रणाली** (content management system या CMS) ऐसा कम्प्यूटर अनुप्रयोग है जो भिन्न-भिन्न प्रकार के डिजिटल मिडिया व एलेक्ट्रानिक टेक्स्ट का सृजन करने, सम्पादन करने, प्रबन्धन करने, खोजने एवं प्रकाशित करने के काम आता है। प्रबन्ध करने के योग्य सामग्री में कम्प्यूटर संचिकाएँ, छबियाँ (इमेजेज), ऑडियो संचिकाएँ, विडियो संचिकाएँ, एलेक्ट्रॉनिक दस्तावेज तथा वेब-सामाग्री आदि हो सकती है। "वेब कन्टेन्ट मनेजमेन्ट", "डिजिटल असेट मैनेजमेन्ट", "डिजिटल रेकार्ड्स् मैनेजमेन्ट", "एलेक्ट्रानिक कन्टेन्ट मैनेजमेन्ट" आदि इसके अन्य नाम हैं।

## प्रकार
सी एम् एस के प्रमुख तीन प्रकार हैं -
* इन्टरप्राइज सी एम् एस्
* वेब् सी एम् एस्
* कम्पोनेन्ट् सी एम् एस्

## इन्हें भी देखें
* सामग्री प्रबन्धन (Content management)
* सामग्री प्रबन्धन प्रणालियों की सूची 
* जूमला

श्रेणी:सॉफ्टवेयर
श्रेणी:सूचना प्रौद्योगिकी

## बाहरी कड़ियाँ
* Magento Tutorial
* WordPress
* Joomla CMS
* Dotnetnuke Portal
सामग्री प्रबन्धन प्रणालियों की सूची

यहाँ पर उल्लेखनीय सामग्री प्रबन्धन प्राणालियों की सूची दी गयी है। 

## सास (Software as a Service या SaaS)
:*This section lists commercial software that includes software, hosting, and support with a single vendor.*

## Proprietary Licensed Software
:*This section lists commercial software to be installed and managed on your supplied web server.*

### डॉट् नेट् (.NET)

#### एएसपी डॉट् नेट् (ASP.NET)

### जावा

#### जावा बन्डल

### पीएचपी (PHP)

## नि:शुल्क एवं मुक्तस्रोत सॉफ्टवेयर
### जावा

#### जावा पैकेज/ बन्डल

### Perl

### पीएचपी

#### [[संगणक संचिका|संचिका]] / फ्लैट [[संगणक संचिका|संचिका]]

### पाइथन (Python)

### रूबी ऑन रेल्स (Ruby on Rails)

### अन्यान्य

## इन्हें भी देखें
जूमला

## बाहरी कड़ियाँ
* CMS.txt - A free, open-source, 6kb content management system which allows you to easily manage web pages.

श्रेणी:सॉफ्टवेयर
रिसैट-२

**रिसैट-२** (RISAT-2) भारत का एक कृत्रिम उपग्रह है। 'रिसैट', रडार इमैजिंग सैटेलाइट का लघुरूप है। यह सभी मौसमों में सुरक्षात्मक-निगरानी (surveillance) करने वाला उपग्रह है। इसे भारतीय अंतरिक्ष अनुसंधान संगठन ने २० अप्रैल को श्रीहरिकोटा से प्रक्षेपित किया। रिसैट-दो किसी भी मौसम में पृथ्वी की तस्वीर खींचने में सक्षम है और बाढ़ एवं भूस्खलन जैसी प्राकृतिक आपदाओं के बारे में भी पता लगाने में उपयोगी है। 

रीसैट-२ में सिथेंटिक एपर्चर राडार (Synthetic Aperture Radar या **एसएआर**) लगा है जो पूर्व में प्रक्षेपित भारत के सुदूर संवेदन उपग्रहों से अलग है। यह सिग्नल के लिए कई एंटीना से लैस है, जिससे स्पष्ट तस्वीरें खींची जा सकती हैं। एसएआर का निर्माण इसराइल की एयरोस्पेस इंडस्ट्रीज ने किया है, जो रक्षा क्षमताओं से युक्त है। एसएआर दिन-रात किसी भी मौसम और बादल वाले मौसम में भी तस्वीर खींच सकता है। इससे पहले भारतीय उपग्रहों में ऐसी क्षमता नहीं थी। 

## विशेषताएँ
* भार - ३०० किग्रा
* प्रक्षेपण के लिये प्रयुक्त राकेट - ध्रुवीय उपग्रह प्रक्षेपण यान (पीएसएलवी) सी-12 
* कक्षा - धरती से ५५० किमी उपर

श्रेणी:अंतरिक्ष
श्रेणी:भारतीय उपग्रह
बहुला

:*पश्चिम बंगाल के इसी नाम के नगर के लिए [[बहुला, पश्चिम बंगाल]] का लेख देखें*
* **बहुला** नाम से अनेक स्त्रियाँ हुईं हैं।
* १- बहुला, देवासुर संग्राम में कार्तिकेय की एक सहचरी थी जिसकी गणना कल्याणकारिणी मातृकाओं में है। इनका वर्णन महाभारत में है। 

* 2- मानस पर्वत पर रहनेवाली एक देवी जिसके पास मुनि मेधातिथि ने ब्रह्मा के परामर्श से अपनी कन्या अरुंधती को शिक्षा ग्रहण करने के लिए रखा था। 

* 3- भद्रदेश के शाकल नगर निवासी सोमशर्मा नामक वणिक् की माता जिसकी कथा वामनपुराण में है। 

* 4- बभ्रु की कन्या जिसका विवाह राजा उत्तानपाद के पुत्र उत्तम से हुआ था और जिसकी कथा मार्कंडेय पुराण में दी है। 

* 5- प्रसिद्ध गऊ जो वृंदावन के बहुला वन में रहती थी और जिसके सिंह के साथ सत्यपालन की कथा पुराणों में आई है। इसी गाय के नाम पर भादों तथा माघ बदी चौथ को व्रत किया जाता है। और इन दोनों दिनों को बहुला चौथ कहते हैं।

श्रेणी:संस्कृति
श्रेणी:मिथक
बूमरैंग

**बूमरैंग** (Boomerang) एक प्रकार का अस्त्र है, जिसका उपयोग प्राचीन मिस्र निवासी युद्ध और शिकार के लिए करते थे और ऑस्ट्रेलिया के आदिवासी आज भी इसी रूप में इसका उपयोग करते हैं। 

## बनावट
thumb|300px|लकड़ी की बनी एक प्रत्यावर्त बूमरैंग
बूमरैंग की दो किस्में होती हैं - प्रत्यावर्त्य (return) बूमरैंग तथा अप्रत्यावर्त्य (nonreturn) बूमरैंग। इन दोनों किस्मों की आकृति हँसिया की तरह होती है और ये दोनों ही लकड़ी की बनाई जाती हैं। भारत में इस्पात तथा हाथी दाँत का भी उपयोग इनके बनाने में होता है। इनकी लंबाई 6 इंच से 4 फुट, चौड़ाई लंबाई की 1/12 तथा मोटाई चौड़ाई का 1/6 होती है। प्रत्यावर्त्य बूमरैंग की दोनों भुजाओं के मध्य 70रू से 120रू तक का कोण होता है, किंतु ऑस्ट्रेलिया में व्यवहृत होने वाले प्रत्यावर्त्य बूमरैंग की दोनों भुजाओं के मध्य 90डिग्री कोण, विस्तार 18 इंच से 24 इंच तक तथा कुल भार 8 औंस होता है। दोनों भुजाओं के केंद्र से जानेवाले कल्पित धरातल को आधार मानकर दोनों भुजाओं को 2डिग्री से 3डिग्री तक ऐंठकर तिरछा कर दिया जाता है। अप्रत्यावर्त्य बूमरैंग का तिरछापन प्रत्यावर्त्य की विपरीत दिशा में होता है। बूमरैंग की उड़ान तिरछेपन पर ही निर्भर करती है।

## फेंकने की विधि
प्रत्यावर्त्य बूमरैंग को सीधा पकड़कर पृथ्वी के समांतर दिशा में फेंकते हैं और फेंकते समय यथासंभव घूर्णन (rotation) दिया जाता है। 30 गज या अधिक दूरी तक सीधा जाने के बाद, यह बाँई ओर झुककर हवा में 150 फुट तक ऊपर उठता है और 50 गज के व्यास का वृत्त बनाकर पाँच चक्कर लेने के बाद, यह फेंकनेवाले के पास वापस लौट आता है। अप्रत्यावर्त्य बूमरैंग को प्रत्यावर्त्य करने के लिए 45डिग्री का कोण बनाते हुए फेंका जाता है, जो बहुत दूरी तक जाता है। सिद्धहस्त व्यक्ति के हाथ में जाकर यह एक घातक अस्त्र हो जाता है। यह फेंकनेवाले तथा लक्ष्य दोनों के लिए घातक हो सकता है। 

## बाहरी कड़ियाँ
* History of Boomerangs
* Unspinning the Boomerang, The Maths and Physics of a Boomerang
* Boomerang aerodynamics an online dissertation
* Explanation of the origin of the word 'Boomerang' 
* How to Throw Boomerangs, a beginner's to advanced guide to throwing boomerangs.

श्रेणी:अस्त्र
श्रेणी:खेल
गंडिका

thumb|मूर्गी में एक गंडिका का चित्र
केन्द्रीय तंत्रिका तंत्र के बाहर तंत्रिका कोशिकाओं के कोशिकायों के समूह को **गंडिका** कहा जाता है।

## सन्दर्भ

श्रेणी:तंत्रिका तंत्र
परासर भट्टर

**श्री परासर भट्टर**, रामानुज के अनुयायी थे, १२वीं शताब्दी के वैष्णव शिक्षक थे और उनका जन्म १२वीं शताब्दी के अंत में हुआ था। उन्होनें विष्णु सहस्रनाम पर तमिल भाषा में श्रीवैष्णवी दृष्टिकोण से एक व्याख्यान लिखा, जो आदि शंकर के अद्वैत दृष्टिकोण से भिन्न था। उन्हें स्वयं रामानुज द्वारा अपने उत्तराधिकारी के रूप में श्रीवैष्णवों का प्रधान नियुक्त किया गया।

## सन्दर्भ


## बाहरी कड़ियाँ
* 
* 
*
केन्द्रीय तंत्रिका तंत्र

**केन्द्रीय तंत्रिका तंत्र**, तंत्रिका तंत्र का भाग है, जो बहुकोशिकीय जन्तुओं की सभी क्रियायों पर नियंत्रण और नियमन करता है। हड्डीवाले जीवों में तंत्रिका तंत्र मिनिन्जीज़ में संलग्न होता है। इसमें तंत्रिका तंत्र का अधिकांश भाग और मस्तिष्क और सुषुम्ना या मेरूरज्जु आते हैं। तंत्रिका तंत्र पृष्ठीय गुहा में स्थित होता है, जिसमे मस्तिष्क कपालीय गुहा में और मेरुरज्जु, मेरुरज्जु गुहा में होता है। मस्तिष्क खोपड़ी द्वारा सुरक्षित रहता है और मेरुरज्जु हड्डियों द्वारा।

[दाएँ|अंगूठाकार|[होमो सेपियन्स|मानव का तंत्रिकातंत्र; केन्द्रीय तंत्रिका तंत्र (पीले रंग में) तथा परिधीय तंत्रिका तंत्र (नीले रंग में)]]

## सन्दर्भ

श्रेणी:प्राणी विज्ञान
तंत्र, केन्द्रीय तंत्रिका
निडारिया

**दंशधारी** प्राणी जगत् के अन्तर्गत एक संघ है जिसमें जलीय जन्त्वों की 11 सहस्राधिक प्रजातियाँ हैं जो मीठे जल और मुख्यतः समुद्री वातावरण में पाए जाते हैं। दंशधारी नाम इनकी दंशकोरक से बना है। वह दंशकोरक स्पर्शकों तथा शरीर में अन्य स्थानों पर पाई जाती हैं। दंशकोरक स्थिरक, रक्षा तथा शिकार में सहायक हैं। दंशधरों में ऊतक स्तर संगठन होता हैं और द्विकोरकी होते हैं। इनके शरीरों में अरीय सममिति दिखती है। इन प्राणियों में केन्द्रीय जठर-संवहनीय गुहा पाई जाती हैं, जो अधोमुख पर स्थित मुख द्वारा खुलती है। इनमें पाचन अन्तःकोशिकीय एवं बाह्यकोशिकीय दोनों प्रकार का है। इनके कुछ सदस्यों (जैसे प्रवाल कोरल) में कैल्सियम कार्बोनेट से बना कंकाल पाया जाता है। इनका शरीर दो आकारों पॉलिप तथा मेडुसा से बनता है। पॉलिप स्थावर तथा बेलनाकार होता है, जैसे: हाइड्र। मेडुसा छत्राकार का तथा मुक्त प्लावी होता है। जैसे जेली मछली या गिजगिजिया। वे दंशधारी जिन में दोनों पॉलिप तथा मेडुसा दोनों रूप में पाए जाते हैं, उनमें पीढ़ी एकान्तरण होता हैं, जैसे: ओबेलिया। पॉलिप अलैंगिक जनन के द्वारा मेडुसा उत्पन्न करता है तथा मेडुसा लैंगिक जनन के द्वारा पॉलिप उत्पन्न करता है। उदाहरणतः फाइसेलिया (पुर्तुगाली युद्ध मानव) एडम्सिया (समुद्र ऐनीमोन) पेनट्युला (समुद्री पिच्छ) गोर्गोनिया (समुद्री व्यंजन) तक्ष तथा मीयण्ड्रीना।

## इन्हें भी देखें
* निडोसाइट
* जेलीमछली

## सन्दर्भ

श्रेणी:निडारिया
श्रेणी:प्राणी विज्ञान
श्रेणी:प्राणी संघ
सिर

thumb|right|एक चीता का शिर
**शिर** एक प्राणी का अंग है जिसमें साधारणतः कान, मस्तिष्क, ललाट, गाल, हनु, नेत्र, नाक और मुँह अन्तर्गत होते हैं, जिनमें से प्रत्येक दृष्टि, श्रवण, गंधानुभूति और स्वाद जैसे विभिन्न संवेदी कार्यों में सहायता करता है। कुछ बहुत ही सरल प्राणियों के पास शिर नहीं हो सकता है, लेकिन आकार के बावजूद कई द्विपक्षीय सममित रूप होते हैं।

## इन्हें भी देखें
* मस्तिष्क

## बाहरी कड़ियाँ
* सिर के चोट चिकित्सा पुस्तिका (Head Injury Care Manual)

श्रेणी:अंग
श्रेणी:प्राणी विज्ञान
*
खोपड़ी

**करोटि** या **खोपड़ी** मस्तिष्क के लिए एक सुरक्षात्मक गुहा रूपी अस्थि है। करोटि चार प्रकार की अस्थियों से बनी होती है, जैसे कपालास्थियाँ, चेहरे की अस्थियाँ, कर्ण अस्थियाँ और ह्यॉइड अस्थि। यद्यपि दो भाग अधिक प्रमुख हैं: कपाल और हनु। मनुष्यों में, ये दो भाग न्यूरोक्रेनियम और विसेरोक्रेनियम (चेहरे का कंकाल) हैं जिसमें सबसे बड़ी अस्थि के रूप में हनु शामिल है। करोटि कंकाल का सबसे अग्रवर्ती भाग बनाती है और यह शीर्षविकास का एक उत्पाद है। यह मस्तिष्क, और कई संवेदी संरचनाओं जैसे कि नेत्र, कान, नाक और मुख का आवास होता है। मनुष्यों में ये संवेदी संरचनाएँ चेहरे के कंकाल का भाग होती हैं।

करोटि के कार्यों में मस्तिष्क की सुरक्षा, त्रिविम दृष्टि की अनुमति देने के लिए नेत्रों के बीच की दूरी तय करना, और कानों की स्थिति को ठीक करना शामिल है ताकि ध्वनि की दिशा और दूर के ध्वनि की स्थानीयकरण को सक्षम किया जा सके। कुछ पशुओं में, जैसे शृंग वाले खुरदार, में शृंगों के लिए सहायता (ललाटास्थि पर) प्रदान करके एक रक्षात्मक कार्य भी होता है।
## सन्दर्भ

श्रेणी:अंग
श्रेणी:चपटी हड्डियाँ
विज्ञापन अभियान

विज्ञापन आज के समय में अतिरंजित यथार्थ के अलावा कुछ भी नहीं है। वह लोगों को उकसा कर किसी खास उत्पाद को खरीदने के लिये प्रेरित करता है, लेकिन यह आसान काम नहीं है। बेहतर विज्ञापन प्रभाव पैदा करने के लिये विज्ञापन अभियान चलाया जाता है। यह असल में लक्षित-समूह को ध्यान में रख चलाया जाता है। फौजी अभियान की तरह एक सुव्यवस्थित रणनीति अपनाई जाती है।

## प्रकार
### भय
लोगों का ध्यान चाहे किसी अन्य पत्र या लेख या छवि पर जाये या न जाये लेकिन किसी को अपने जान आदि का भय होने पर वह उस पर अवश्य ही ध्यान देता है। इस प्रकार के विज्ञापन अभियान में लोग किसी तरह का भय या डर दिखा कर अपनी विज्ञापन योजना को पूर्ण करते हैं। इसी तरह का विज्ञापन वर्ष 2007 में बोस्टन में बम से भय २००७ हुआ था, जिसमें बोस्टन के 10 शहरों में एक तरह का एलईडी रोशनी वाला उपकरण - जिसमें विज्ञापन हेतु उसकी छवि बनी हुई थी - लगाया गया था। इसे किसी आम नागरिक ने बम समझ कर पुलिस को फोन कर दिया और सभी समाचार वाले भी इस घटना को अपने अखबार या अन्य माध्यम में देने हेतु आ गए।
### लालच
किसी भी सामान के साथ कुछ मुफ्त में देना एक प्रकार का विज्ञापन का ही हिस्सा है। इसमें कोई भी इस तरह का कोई सामान दे देता है, जिससे लोग उस सामान को खरीदना चाहे। जैसे कि किसी एक वस्तु को खरीदने पर आप जीत सकते हैं एक करोड़ का इनाम आदि। इससे कोई भी यह सोचता है कि वह इस वस्तु को कम दाम में खरीद लेगा और संभव हुआ तो इनाम भी मिल जाएगा। इस कारण कई बार लोग आवश्यकता से अधिक भी खरीद लेते हैं या कई बार अनावश्यक वस्तु भी खरीद लेते हैं।
### आवश्यकता
किसी भी क्षेत्र में किसी न किसी अन्य वस्तु की आवश्यकता रहती ही है। इसका लाभ विज्ञापन अभियान में उठाया जाता है। उदाहरण के लिए यदि किसी को अपना कोई सामान बेचना है, तो वह देखेगा कि लोग किस वस्तु के पीछे जा रहे हैं। वह उस वस्तु को स्वयं अधिक संख्या में खरीद लेगा। जिसे जमा-खोरी भी कहते हैं। उसके बाद वह किसी विज्ञापन में कह देगा कि यदि आपको इस वस्तु को खरीदना है तो हमारे पास आयें। इस तरह के कुछ उदाहरण खाने के सामान में अधिक होते हैं। क्योंकि कोई भी खाने के सामान को हमेशा के लिए नहीं रख सकता है। इसकी सभी को दैनिक रूप से आवश्यकता पड़ती है। इस कारण कई कंपनी प्याज, टमाटर आदि जिसका उपयोग लोग सब्जी खाना बनाने में करते ही हैं, उसे स्वयं खरीद कर किसी जगह पर संग्रह कर देती हैं। इसके बाद जब वह वस्तु बाजार में कम हो जाती है तो उसके दाम बढ़ जाते हैं। इसके बाद जब वह समाप्त हो जाता है या उसके दाम बहुत बढ़ जाते हैं, तब कंपनी उसे बेचती है। लेकिन कभी कभी जमा-खोरी का पता न लग जाये इस कारण वह उसे अपने किसी वस्तु के साथ एक किलो मुफ्त आदि बोल कर बेचती है। जिससे किसी को भी लगता है कि इतनी महंगी वस्तु यदि मुफ्त में मिल रही है तो क्यों न ले। लेकिन इसके पीछे अन्य वस्तु में लगाने वाले पैसे की कोई भी नहीं सोचता है।

## सन्दर्भ

## बाहरी कड़ियाँ

श्रेणी:विज्ञापन अभियान
२००५ के पैरिस दंगे

**२००५ के पैरिस दंगे** अक्टूबर और नवंबर में फ्रांस में श्रृंखलाबद्ध ढंग से भड़के दंगों को कहा जाता है। इन दंगों मे दंगाईयों द्वारा बहुत सी कारों और सार्वजनिक भवनों पर आग लगा दी गई, जैसे विद्यालय भव इत्यादि। ये दंगें २५ अक्टूबर २००५ को पैरिस के एक उपनगर क्लीशे-सोउ-बोई से आरंभ हुए। इसके बाद ये फ्रांस के अन्य क्षेत्रों में भी फैल गए। कुल मिलाकर यह दंगें ३ सप्ताह तक चले। इन दंगों का कारण दो युवकों की दुर्घटना वश एक पुलिस वाहन से टकराकर मृत्यु हो जाना था। तीन लड़के छोटे बिजली घर में छिपे हुए थे और उन्हें बिजली के झटके भी लगे। लेकिन उन्होनें कोई अपराध नहीं किया था।

श्रेणी:अपराध
मण्डन मिश्र

*[[श्री लाल बहादुर शास्त्री राष्ट्रीय संस्कृत विद्यापीठ]] के संस्थापक [[मंडन मिश्र (संस्कृत विद्वान)|डॉ मंडन मिश्र]] के बारे में अन्यत्र देखें।*

----

**मंडन मिश्र**, पूर्व मीमांसा दर्शन के बड़े प्रसिद्ध आचार्य थे। कुमारिल भट्ट के बाद इन्हीं को प्रमाण माना जाता है। अद्वैत वेदांत दर्शन में भी इनके मत का आदर है। ये भर्तृहरि के बाद कुमारिल भट्ट के अंतिम समय में तथा आदि शंकराचार्य के समकालीन थे।

मीमांसा और वेदांत दोनों दर्शनों पर इन्होंने मौलिक ग्रंथ लिखे। मीमांसानुक्रमाणिका, भावनाविवेक और विधिविवेक - ये तीन ग्रंथ मीमांसा पर; शब्द दर्शन पर स्फोटसिद्धि, प्रमाणाशास्त्र पर विवेक तथा अद्वैत वेदांत पर ब्रह्मसिद्धि - ये इनके ग्रंथ हैं। शालिकनाथ तथा जयंत भट्ट ने वेदांत का खंडन करते समय मंडन मिश्र का ही उल्लेख किया। शांकर भाष्य के सुप्रसिद्ध व्याख्याता, भामती के निर्माता वाचस्पति मिश्र ने मंडन की ब्रह्मसिद्धि को ध्यान में रखकर अपनी कृति लिखी।

मण्डन मिश्र व शंकराचार्य का शास्त्रार्थ स्थल , मण्डलेश्वर (तहसील महेश्वर, जिला खरगोन, मध्यप्रदेश) नर्मदा नदी पर स्थित पवित्र नगरी है ॥ छप्पन देव मन्दिर, शास्त्रार्थ स्थल प्राचीन है एवं आदि शंकराचार्य का परकाया प्रवेश स्थल गुप्तेश्वर महादेव मन्दिर बड़े रमणीय स्थान है, जिसके कारण मण्डलेश्वर अत्यंत प्रसिद्ध है l

## मंडन और सुरेश्वर
एक परंपरा के अनुसार मंडन मिश्र कुमारिल भट्ट के शिष्य थे। यही बाद में शंकराचार्य द्वारा शास्त्रार्थ में पराजित होकर संन्यासी हो गए और उनका नाम सुरेश्वराचार्य पड़ा। मंडन और सुरेश्वर एक ही हैं या अलग-अलग, इसको लेकर बड़ा विवाद हुआ है। अधिकांश प्रमाण दोनों की भिन्नता के पक्ष में ही मिलते हैं। मंडन ने शब्दाद्वैत का समर्थन किया है, पर सुरेश्वर इसके बारे में मौन हैं। मंडन ने अद्वैतप्रस्थान में अन्यथाख्यातिवाद का बहुत हद तक समर्थन किया, पर सुरेश्वर इसका खंडन करते हैं। मंडनके अनुसार जीव अविद्या का आश्रय है, सुरेश्वर ब्रह्म को ही अविद्या का आश्रय और विष मानते हैं। इसी मतभेद के आधार पर अद्वैत वेदांत के दो प्रस्थान चल पड़े। भामती प्रस्थान मंडन का अनुयायी बना, विवरण प्रस्थान सुरेश्वर के सिद्धांतों पर चला। सुरेश्वर शुद्धज्ञान को मोक्ष का मार्ग मानते हैं पर मंडन के अनुसार वेदांत के श्रवणमात्र से मोक्ष नहीं मिलता, जब तक अग्निहोत्र आदि कर्म ज्ञान के सहकारी न हों। यही नहीं, किसी प्राचीन प्रामाणिक ग्रंथ में मंडन और सुरेश्वर को एक नहीं माना गया है।

मंडन मिश्र कुमारिल भट्ट के शिष्य थे, इस बात का कोई अकाट्य प्रमाण नहीँ मिलता। यह बात केवल 'शंकर-दिग्विजय' के आधार पर कही जाती है, जो कि एक नितान्त अप्रामाणिक कथा-पुस्तक है। मंडन और सुरेश्वर की भिन्नता के ही जब अधिकांश प्रमाण मिलते हैं तो यह कहा जाना किसी भी तरह से उचित नहीं है  कि मंडन ही शास्त्रार्थ में पराजित होकर सुरेश्वर बने थे। दरअसल इन दोनों महापुरुषों (मंडन और शंकर) के बीच शास्त्रार्थ होने की बात ही पूरी तरह काल्पनिक और रणनीतिक है, जो मध्यकाल में शंकर के मठ द्वारा प्रचारित की गई। शब्दाद्वैत, अन्यथाख्यातिवाद, अविद्या, जीव, ब्रह्म आदि के बारे में सुरेश्वर के जो भी विचार हैं, वे शत-प्रतिशत शंकराचार्य के अनुगामी हैं। गुरु के चरणों की प्रीति ही उनका परम लक्ष्य है। वे असहिष्णुता की हद तक मंडन का विरोध करते हैं और उन्हें अलग प्रस्थान का अद्वैतवेदान्ती बताते हैं। फिर, वही सुरेश्वर स्वयं मंडन कैसे हो सकते हैं? 'विवरण-प्रस्थान' के प्रवर्तक सुरेश्वर नहीं, 'विवरण-कार' हैं, जबकि 'भामती-प्रस्थान' पूरी तरह मंडन का अनुगमन करता है।

## सन्दर्भ

## बाहरी कड़ियाँ

श्रेणी:दार्शनिक
परवल

**परवल** या 'पटल' एक प्रकार की सब्ज़ी है। इसकी लता जमीन पर पसरती है। इसकी खेती असम, बंगाल, ओड़िशा, बिहार एवं उत्तर प्रदेश में की जाती है।
परवल को हिंदी में 'परवल', तमिल में 'कोवक्काई' (Kovakkai, கோவக்காய்), कन्नड़ में 'थोंड़े काई' (thonde kayi) और असमिया, संस्कृत, ओडिया और बंगाली में 'पोटोल' तथा भोजपुरी, उर्दू, और अवध भाषा में 'परोरा' के नाम से भी जाना जाता है।

इनके आकर छोटे और बड़े से लेकर मोटे और लम्बे में - 2 से 6 इंच (5 से 15 सेंटीमीटर) तक भिन्न हो सकते हैं। यह अच्छी तरह से साधारणतया गर्म और आर्द्र जलवायु के अन्दर पनपती है।

## इन्हें भी देखें
*कुंदुरी

## बाहरी कड़ियाँ
* परवल की खेती
* भरवां परवल (Stuffed Parwal Recipe) (निशा मधुलिका)
* परवल की खेती कर किसानों के लिए मिसाल बना विमल

श्रेणी:सब्ज़ी
अर्थशास्त्र के प्रमुख सिद्धान्त

अर्थशास्त्र, उपयोगिता की विद्या है। उपयोगिता के अन्तर्गत लोगों की प्राथमिकता (पसन्द), वस्तुओं से मिलने वाली संतुष्टि, वस्तुओं को लोगों द्वारा प्रदत्त महत्त्व आदि आते हैं। इच्छाएँ अनन्त हैं और इसके साथ यह भी सत्य है कि एक ही वस्तु की अधिकाधिक मात्रा मिलने पर लोगों को उससे क्रमश: न्यून-से-न्यूनतर लाभ या संतुष्टि मिलती है। (ह्रासमान उपयोगिता का नियम)

अर्थशास्त्र के कुछ प्रमुख नियम निम्नवत् हैं -

* संसाधनों की कमी का नियम (Scarcity of resources)
* मांग और पूर्ति का नियम (Law of demand and supply)
* ह्रासमान उपयोगिता का नियम (Law of diminishing utilities)
* श्रम विभाजन का नियम (Division of labour)
* स्पर्धात्मक लाभ का नियम (Law of competitive advantages) - व्यापार सदा ही परस्पर लाभकारी होता है।
* आर्थिक स्वतंत्रता का सिद्धान्त - आर्थिक स्वतंत्रता से ही सर्वाधिक सम्पन्नता मिल सकती है।

## बाहरी कड़ियाँ
* Economics in Six Minutes
* Principles of Economics

श्रेणी:अर्थशास्त्र
केन्द्रीय विद्यालय, हरिद्वार रोड, आईआईपी, मोहकमपुर

**केन्द्रीय विद्यालय, हरिद्वार रोड**, देहरादून, १९९४ में अस्तित्व में आया और यह केंद्रीय विद्यालय संगठन का एक प्रतिष्ठित विद्यालय है। यह विद्यालय केवीएस नई दिल्ली, की एक घटक इकाई है और मानव संसाधन विकास मंत्रालय, भारत सरकार के अंतर्गत एक स्वायत्त संस्था है।

विद्यालय का प्रबंधन स्थानीय प्रबंधन समिति द्वारा किया जाता है, जिसका अध्यक्ष, जी एम ओएन्जीसी, होता है। वीएमसी द्वारा भवन रखरखाव, अन्य उपकरण, आवर्ती और अनाअवर्ती शुल्क और अन्य प्रशासनिक शुल्क उपलब्ध कराया जाता है।

विद्यालय के बारे में सामान्य जानकारी इस प्रकार है:-
* **देहरादून में स्थिति** : हरिद्वार रोड, आईआईपी, मोहकमपुर, देहरादून, जिला - देहरादून, उत्तराखंड - २४८ ००१
* **दिशा** : यह देहरादून रेलवे स्टेशन से ७.५ किलीमीटर की दूरी पर डोईवाला की ओर हरिद्वार रोड़ पर है।
* **समय** :
** गर्मी में ७:०० सुबह से १२:१५ दोपहर।
** सर्दी में १२:१५ दोपहर से ०५:४५ शाम।
* **कार्य दिवस** : सोमवार से शनिवार।
* **अन्य विशेषतायें/विशेष रुचि** : इस विद्यालय में लगभग ६५० छात्र हैं और यहां कक्षा १ से लेकर १२ वीं तक है। लड़के और लड़कियों दोनों के लिए उपलब्ध इस विद्यालय में कम्प्यूटर और विज्ञान प्रयोगशाला भी है। यहां १०वीं से आगे कला और विज्ञान की पढ़ाई होती है।
अरिपन

अरिपन बिहार की लोक चित्रकला है। मगध में जितने त्योहार या उत्सव होते हैं उन सबमें आँगन में और दीवारों पर चित्रकारी करने की बहुत पुरानी प्रथा है। आंगन में जो चित्रकारी की जाती है। उसे ‘अरिपन’ (अल्पना) कहा जाता है। इसको बनाने से पहले चावल को काफी देर तक पानी में भिगोने के बाद सिल पर अच्छी तरह पीस लिया जाता है। उसमें थोड़ा पानी मिलाकर एक गाढ़ा घोल तैयार किया जाता है जिसे ‘पिठार’ कहा जाता है। इसी पिठार से गाय के गोबर या चिकनी मिट्टी से लीपी गई भूमि पर महिलाएँ अपनी उँगलियों से चित्र यानी अरिपन बनाती हैं। प्रत्येक उत्सव या त्योहार के लिए अलग-अलग तरह के अरिपन बनाये जाते हैं।

## सन्दर्भ

श्रेणी:रंगोली
कोलम

thumb|right|280px|तमिलनाडु में कोलम।
भारत के दक्षिण किनारे पर बसे केरल और तमिलनाडु राज्यों में रंगोली को **कोलम** कहते हैं। यह एक लोक कला है जो शुभअवसरों पर घर के फ़र्श को सजाने के लिए की जाती है। कोलम बनाने के लिए सूखे चावल के आटे को अँगूठे व तर्जनी के बीच रखकर एक निश्चित आकार में गिराया जाता है। इस प्रकार धरती पर सुंदर नमूना बन जाता है। कभी कभी इस सजावट में फूलों का प्रयोग किया जाता है। फूलों की रंगोली को पुकोलम कहते हैं। यह प्रायः यहाँ के सबसे महत्वपूर्ण पर्व ओणम के दौरान विशेष रूप से किया जाता है। पूरे सप्ताह चलने वाले ओणम के प्रत्येक दिन अलग अलग-तरह से रंगोली सजाई जाती है। पहले दिन छोटे आकारों में रंगोली सजाई जाती है। हर अगले दिन नए-नए कलाकार इस काम में अपना सहयोग देते हैं और रंगोली की आकृति विस्तृत होती चली जाती है। रंगोली सजाने में प्रायः उन फूलों का सहारा लिया जाता है, जिनकी पत्तियाँ जल्दी नहीं मुर्झाती हैं। इस्तेमाल में होने वाले फूलों में गुलाब, चमेली, गेंदा, आदि प्रमुख हैं। बड़े फूलों को छोटे-छोटे भागों में तोड़ कर रंगोली सजाई जाती है, परंतु रंगोली के किनारों को सजाने में पूरे फूल का प्रयोग किया जाता है।

## सन्दर्भ


## बाहरी कड़ियाँ
*कोलसुरभि -ऑनलाइन के चित्रकार

श्रेणी:रंगोली
मांडना

मांडना राजस्थान , मालवा और निमाड़ क्षेत्र की लोक कला है। इसे विशेष अवसरों पर महिलाएँ ज़मीन अथवा दीवार पर बनाती हैं। मांडना, मंडन शब्द से लिया गया है जिसका अर्थ है सज्जा। मांडने को विभिन्न पर्वों, मुख्य उत्सवों तथा ॠतुओं के आधार पर वर्गीकृत किया जा सकता है। इसे आकृतियों के विभिन्न आकार के आधार पर भी बाँटा जा सकता है। उदाहरण-स्वरुप चौका, मांडने की चतुर्भुज आकृति है जिसका समृद्धि के उत्सवों में विशेष महत्व है जबकि त्रिभुज, वृत्त एवं स्वास्तिक लगभग सभी पर्वों या उत्सवों में बनाए जाते है। कुछ आकृतियों में आनेवाले पर्व का निरुपण एवं उस दौरान पड़ने वाले पर्वों को भी बनाया जाता है। मांडना की पारंपरिक आकृतियों में ज्यामितीय एवं पुष्प आकृतियों को लिया गया है। इन आकृतियों में त्रिभुज, चतुर्भुज, वृत्त, स्वास्तिक, शतरंज पट का आधार, कई सीधी रेखाएँ, तरंग की आकृति आदि मुख्य है। इनमें से कुछ आकृतियाँ हड़प्पा की सभ्यता के काल में भी मिलती है। पुष्प आकृतियाँ ज्यादातर सामाजिक एवं धार्मिक विश्वास तथा जादू-टोने से जुड़ी हुई हैं जबकि ज्यामितीय आकृतियां तंत्र-मंत्र एवं तांत्रिक रहस्य से। कुछ ज्यामितीय आकृतियों के रूप किसी देवी या देवता से जुड़े होते हैं जैसे कि षष्टकोण जो दो त्रिभुज के जोड़कर बनाया जाता है, देवी लक्ष्मी को चिह्नित करता है। माडने की यह आकृति काफी प्रसिद्ध है तथा इसे विशेषत: दीपावली तथा सर्दियों में फसल कटाई के समय उत्सव में बनाया जाता है। इनके अलावा बहुत सारी आकृतियां किसी मुख्य आकृति के चारों ओर बनाई जाती है। ये आकृतियां सामाजिक एवं धार्मिक परंपरा पर आधारित होती है जिसमें वर्षों पुराने रीति-रिवाज तथा विभिन्न पर्वों में महिलाओं की दृष्टि को प्रदर्शित करती है।
## सन्दर्भ


श्रेणी:रंगोली
रॉयल सोसायटी

thumb|300px|लन्दन में रायल सोसायटी का भवन
**रायल सोसायटी** (इसका पूरा नाम, "Royal Society of London for the Improvement of Natural Knowledge" है) विज्ञान के विकास को गति देने के लिये स्थापित विद्वानों की संस्था (learned society) है। इसकी स्थापना सन् १६६० में हुई थी और अधिकांश लोग इसे अपने तरह की संसार की सबसे पुरानी संस्था मानते हैं जो अब भी काम कर रही है।

## बाहरी कड़ियाँ
* The Royal Society website
* RS list of Fellows
* The Royal Society Publishing website
** Digital Journal Archive
* The Royal Society of London (a brief history)
* Scholarly Societies Project: Royal Society of London
* Three lectures presented at the Royal Society by Harry Kroto (Faraday Lecture), Paul Hoffman (Paul Erdos), Paul Davies (Blackholes, Worm Holes and Time Travel). Freeview video from the Vega Science Trust
* A visualization of the Royal Society's publications from 1665 to 2005
* "Nullius in Verba" Lord Rees Replies

श्रेणी:संस्था
श्रेणी:विज्ञान
लिखथाप

कुमाऊँ की देहरी और दीवार सजाने की कला 'लिख थाप' या थापा कहलाती हैं, इनको **ऐपण**, ज्यूँति या ज्यूँति मातृका पट्ट भी कहा जाता है। इसकी रचना में अलग अलग समुदायों में अनेक प्रकार के प्रतीक व लाक्षणिक अन्तर दृष्टिगोचर होते हैं। साहों व ब्राह्मणों के ऐपणों में सबसे बड़ा अन्तर यह है कि ब्राह्मणों में चावल की पिष्ठि निर्मित घोल द्वारा धरातलीय अल्पना अनेक आलेखन प्रतीकों, कलात्मक डिजाइनों, बेलबूटों में प्रकट होती है। साहों में धरातलीय आलेखन ब्राह्मणों के समान ही होते हैं परन्तु इनमें भिप्ति चित्रों की रचना की ठोस परम्परा है। थापा श्रेणी में चित्रांकन दीवलों या कागज में होता है। यह शैली ब्राह्मणों में नहीं के बराबर है। जिन आलेखनों या चित्रों की रचना कागज में की जाती है। उन्हें पट्टा कहते हैं। इसी प्रकार नवरात्रि पूजन के दिनों में दशहरे का पट्टा केवल साह लोग बनाते हैं। ऐपणों में एक स्पष्ट अन्तर यह है कि ब्राह्मण गेरु मिट्टी से धरातल का आलेपन कर चावल के आटे के घोल से सीधे ऐपणों का आलेखन करते हैं परन्तु साहों के यहाँ चावल की पिष्टि के घोल में हल्दी डालकर उसे हल्का पीला अवश्य किया जाता हैं तभी ऐपणों का आलेखन होता है।

कुमाऊँ की ज्यूति मातृका पट्टों, थापों तथा वर बूदों में श्वेताम्बर जैन अपभ्रंश शैली का भी स्पष्ट प्रभाव दिखाई देता है। श्वेताम्बर जैन पोथियों की श्रृंखला में बड़ौदा के निकट एक जैन पुस्तकागार में ११६१ ई. की एक ही पुस्तक में औधनियुक्ति आदि सात ग्रंथ मिले, जिनमें १६ विद्या देवियों, सरस्वती, लक्ष्मी, अम्बिका, चक्र देवी तथआ यक्षों के २१ चित्र बने हैं। इन ग्रंथ चित्रों में चौकोर स्थान बनाकर एक चौखट सी बनाई गई हैं और इनके मध्य में आकृतियाँ बिठाई गई हैं। ठीक इसी प्रकार का चित्र नियोजन कुमाऊँ के समस्त ज्यूति पट्टो, थापों व बखूदों में किया जाता है। कुमाऊँ में ज्यूति पट्टों में महालक्ष्मी, महासरस्वती व महाकाली ३ देवियाँ बनाई जाती है साथ में १६ षोडश मातृकाएं तथा गणेश, चन्द्र व सूर्य निर्मित किये जाते हैं। अपभ्रंश शैली में रंग व उनकी संख्या भी निश्चित है। जैसे लाल, हरा, पीला, काला, बैगनी, नीला व सफेद। इन्हीं सात रंगों का प्रयोग कुमाऊँ की भिप्ति चित्राकृतियों अथवा थापों व पट्टों में किया जाता है।,

कुमाऊँ में किसी भी मांगलिक कार्य के अवसर पर अपने अपने घरों को ऐपण द्वारा सजाने की पुराणी परंपरा रही है। ऐपण शब्द का उद्गम संस्कृत शब्द अर्पण से माना जाता है। इसमें घरों के आंगन से लेकर मंदिर तक प्राकृतिक रंगों जैसे गेरू एवं पिसे हुए चावल के घोल (बिस्वार) से विभिन्न आकृतियां बनायी जाती है। दीपावली में बनाए जाने वाले ऐपण में मां लक्ष्मी के पैर घर के बाहर से अन्दर की ओर को गेरू के धरातल पर विस्वार (चावल का पिसा घोल) से बनाए जाते है। दो पैरों के बीच के खाली स्थान पर गोल आकृति बनायी जाती है जो धन का प्रतीक माना जाता है। पूजा कक्ष में भी लक्ष्मी की चौकी बनाई जाती है। इनके साथ लहरों, फूल मालाओं, सितारों, बेल-बूटों व स्वास्तिक चिन्ह की आकृतियां बनाई जाती है। पारंपरिक गेरू एवं बिस्वार से बनाए जाने वाले ऐपण की जगह अब सिंथेटिक रंगो से भी ऐपण बनाने लगे है। २०१५ में उत्तराखण्ड के तत्कालीन मुख्यमंत्री, हरीश रावत ने राज्य के सभी सरकारी कार्यालयों में ऐपण के चित्र रखवाने के निर्देश दिये थे।

## सन्दर्भ


श्रेणी:रंगोली
श्रेणी:कुमाऊँ
श्रेणी:उत्तराखण्ड की संस्कृति
डीएवी इंटर कॉलेज, करणपुर

**डीएवी इंटर कॉलेज** देहरादून, उत्तराखंड के करणपुर में स्थित एक सरकारी विद्यालय है। यह दयानन्द एंग्लो वैदिक से संबंधित एक संस्थान है।

विद्यालय के बारे में सामान्य जानकारी इस प्रकार है:-
* **देहरादून में स्थिति** : करणपुर, देहरादून, जिला - देहरादून, उत्तराखंड - २४८ ००१
* **दिशा** : यह घंटाघर से ३ किलोमीटर की दूरी पर करनपुर में स्थित है। 
* **समय** : 
** गर्मी में ७:३० सुबह से ४:०० दोपहर
** सर्दी में ८:३० सुबह से ४:३० दोपहर
* **कार्य दिवस** : सोमवार से शनिवार।
* **अन्य विशेषतायें/विशेष रुचि** : इस विद्यालय में लगभग १,३०० छात्र हैं और यहां कक्षा ६ से लेकर १२ वीं तक है। लड़के और लड़कियों दोनों के लिए उपलब्ध इस विद्यालय में कम्प्यूटर प्रयोगशाला भी है। यहां १०वीं के बाद कला, विज्ञान तथा वाणिज्य तीनों की पढ़ाई होती है।
साधू राम इंटर कॉलेज

**साधू राम इंटर कॉलेज** देहरादून, उत्तराखंड के राजा रोड में स्थित एक सरकारी विद्यालय है। इसकी स्थापना श्री शाडू राम महेंद्रू द्वारा १९२६ में की गई थी। यह देहरादून रेलवे स्टेशन से कुछ ही दूरी पर, राजा रोड में स्थित है।

विद्यालय के बारे में सामान्य जानका

विद्यालय के बारे में सामान्य जानकारी इस प्रकार है:-

* **देहरादून में स्थिति** : ८६, राजा रोड, देहरादून, जिला - देहरादून, उत्तराखंड - २४८ ००१
* **दिशा** : यह देहरादून रेलवे स्टेशन से ७०० मीटर की दूरी पर राजा रोड पर स्थित है। 
* **समय** : 
** गर्मी में 7:15 सुबह से 1:00 दोपहर
** सर्दी में 9:15 सुबह से 3:30 अपराह्न 
* **कार्य दिवस** : सोमवार से शनिवार।
* **अन्य विशेषतायें/विशेष रुचि** : इस विद्यालय में लगभग ५०० छात्र हैं। यहां कक्षा एक से लेकर १२ वीं तक है। इस विद्यालय में कम्प्यूटर और विज्ञान प्रयोगशालाएं भी है और १०वीं के बाद यहां केवल विज्ञान एवं वाणिज्य की पढ़ाई होती है। वर्तमान मे विद्यालय मे श्री श्रवण कुमार शर्मा प्रधानाचार्य के पद पर कार्यरत है  इसकी एक शाखा जी एम एस रोड पर स्थित है जहां पर खेल का मैदान एवं कृषि भूमि है । इस विद्यालय में गरीब छात्र तथा छात्राओं को नि:शुल्क शिक्षा प्रदान की जाती है ।
विद्यालय मे समाज के  गरीब  लोगों को निशुल्क विवाह हेतु मैदान उपलब्ध कराया जाता है ।